**ОММАВИЙ ОФЕРТА**

**МАРКЕТИНГ АКЦИЯСИНИ ЎТКАЗИШ УЧУН**

**«** **TEXNOMART ВА CLICK’ДАН АКЦИЯ »**

"TEXNOMART\*" mas’uliyati cheklangan jamiyatining do‘konlar tarmog‘ida tovar xaridi uchun, O‘zbekiston Respublikasi Fuqarolik kodeksining 367, 981 va 982-moddalari talablariga muvofiq Aksiya amal qiladi hamda ushbu Ommaviy oferta (keyingi o‘rinlarda - Oferta) e’lon qilinadi.

**1. Умумий қоидалар**

1.1. "TEXNOMART ВА CLICK’ДАН АКЦИЯ" акциясининг мақсади (бундан кейин - Акция) ушбу Офертада белгиланган "TEXNOMART\*" МЧЖ филиалларида ўтказилади. Акция "TEXNOMART\*" МЧЖ ва "CLICK" АЖ нинг харидорлари/истеъмолчилари сонини кўпайтириш ҳамда истеъмолчиларни "TEXNOMART\*" МЧЖ дўконлар тармоғидан маҳсулот харид қилишга ва "CLICK" АЖ хизматларидан фойдаланишга рағбатлантиришга қаратилган. Шунингдек, мижозлар хайрихоҳлигини ошириш.

1.2. Акция ташкилотчиси - "TEXNOMART\*" масъулияти чекланган жамияти (кейинги ўринларда - Ташкилотчи).

1.3. Акциянинг ҳамкори - "CLICK" акциядорлик жамияти (кейинги ўринларда - Ҳамкор).

1.4. Акция Ўзбекистон Республикаси ҳудудида Ташкилотчи дўконларининг барча филиалларида ўтказилади.

1.5. Акция амал қилиш муддати: 2025 йил 16-июн соат 00:00дан 2025 йил 13 июль соат 23:59гача.

1.6. Акцияни ўтказиш муддати Ташкилотчининг ташаббуси билан узайтирилиши мумкин. Акция муддати узайтирилганда, Акция иштирокчилари Ташкилотчи томонидан тегишли маълумотларни Ташкилотчининг Интернет тармоғидаги оммавий ресурсларида <https://texnomart.uz> веб-сайтида жойлаштириш орқали қўшимча тарзда хабардор қилинади.

1.7. Акция иштирокчиси ушбу Офертага кўра Ҳамкорнинг совға ваучерини олиш учун белгиланган шартларни бажариши, унинг мазкур Офертани тўлиқ ва шартсиз қабул қилган ҳисобланади.

1.8. Хизмат - Ҳамкорнинг Click SuperApp иловаси бўлиб, ушбу Акция доирасида Ҳамкор фойдаланувчисини идентификация қилиш имконини беради.

**2. Акция иштирокчилари**

2.1. Акция иштирокчилари (бундан кейин - Иштирокчи (лар)) қаторига қуйидагилар кириши мумкин: муомалага лаёқатли, вояга етган (18 ёшга тўлган) жисмоний шахслар, Ўзбекистон Республикаси фуқаролари, шунингдек, Ўзбекистон Республикаси ҳудудида доимий яшовчи ва ушбу қоидаларга ва Ўзбекистон Республикасининг амалдаги қонунчилигига мувофиқ Акцияда иштирок этиш учун барча мажбурий ҳаракатларни бажарган Хизматдан идентификатсияланган фойдаланувчилар бўлган чет эл фуқаролари ва фуқаролиги бўлмаган шахслар.

2.2. Акцияда иштирок этишни истовчи идентификациядан ўтмаган Фойдаланувчи, аввало Click SuperApp мобил иловаси интерфейси орқали Хизматда ўзини идентификация қилиш жараёнини ўташи зарур.

**3. Акцияда иштирок этиш шартлари**

3.1. Ушбу Акция доирасида Ташкилотчи Иштирокчига қуйидаги шартларни бажаришни таклиф қилади:

3.1.1. Ташкилотчининг исталган дўконида ёки электрон шаклда Ҳамкор иловаси орқали харид қилинганда, Иштирокчи Click иловасидаги шахсий ҳамёнига Ҳамкордан харид қийматининг 10 фоизи миқдорида кешбек олади;

3.1.2. акция товарлари қайтариб олинмайди;

3.1.3. Сифати талабга жавоб бермайдиган товар, Ташкилотчининг Оммавий оферта қоидалари доирасида тегишли сифатга эга бўлган худди шундай товарга алмаштирилиши мумкин.

3.2. Акцияда иштирок этиш орқали Иштирокчи Ташкилотчининг <https://texnomart.uz/ru/page/publicnaia-oferta/> расмий веб-сайтида жойлашган оммавий офертаси қоидалари, шунингдек, Ташкилотчи ҳамкорларининг таклифлари билан танишганлигини тасдиқлайди ва уларга розилигини билдиради.

**4.** **Якуний қоидалар**

4.1. Ташкилотчи акциянинг объективлиги, ҳалоллиги, холислиги ва тарафкашликдан ҳоли бўлишини таъминлайди.

4.2. Акция қоидалари тўғрисида ма‘лумот бериш ушбу офертанинг 1.6-бандида кўрсатилган| ташкилотчининг оммавий ресурсларига ма‘лумот ва ушбу офертани жойлаштириш орқали амалга оширилади.

4.3. Акция ўтказиш шартлари Ташкилотчи томонидан акция ўтказиш даври мобайнида ўзгартирилиши ва/ёки тўлдирилиши мумкин. Ўзгартиришлар ва/ёки тўлдиришлар фақат Ташкилотчи томонидан тасдиқланган ва Ташкилотчининг расмий интернет тармоғидаги очиқ манбаларда эълон қилган тақдирда кучга киради. Бундай ўзгартиришлар ушбу офертага киритилган ўзгартиришлар/тўлдиришларда бошқача кўрсатилмаган бўлса, эълон қилинган пайтдан бошлаб кучга киради.

4.4. Муайян товарлар ва/ёки хизматлар бўйича ўтказиладиган акция давомида истисно рўйхати амал қилиши мумкин. Бу рўйхат мазкур акция шартларига мос келмайдиган товарлар ва/ёки хизматларни ўз ичига олади. Ушбу рўйхат Компаниянинг веб-сайтида эълон қилинади ёки Харидорга бошқа мавжуд усуллар орқали етказилади. Компания истисно рўйхатини олдиндан огоҳлантирмасдан исталган пайтда ўзгартириш ҳуқуқини ўзида сақлаб қолади.

4.4.1. Истисно варақаси (Акцияда иштирок этмайдиган товарлар рўйхати) 1-иловада келтирилган.

4.5. Ташкилотчи интернет-провайдерлар, алоқа операторлари фаолияти, шунингдек, почта, курьерлик ёки бошқа хизматларнинг хатолари оқибатида почта ва электрон жўнатмалар келмаган, кечикиб келган, йўқолган ёки шикастланган ҳолларда жавобгарликни ўз зиммасига олмайди.

4.6. Ташкилотчи ушбу Акция доирасида сотиб олинган товарни қабул қилингандан сўнг ундан кейинги фойдаланиш ва Иштирокчининг тақдим этилган товардан ҳар қандай сабабга кўра фойдалана олмаслиги учун жавобгарликни ўз зиммасига олмайди. Товарнинг сифати ва унга кафолатли хизмат кўрсатиш (агар бу назарда тутилган бўлса) учун жавобгарлик тўлиқлигича унинг ишлаб чиқарувчисига юклатилади.

4.7. Ташкилотчи, Ўзбекистон Республикасининг амалдаги қонунчилиги ва ушбу оферта шартларини ҳисобга олиб, ўзининг хоҳишига кўра, барча иштирок аризаларини бекор қилиш ва акцияда иштирок этишни давом эттиришни тақиқлаш ҳуқуқига эга. Бу, акцияда иштирок этиш ҳужжатларини сохталаштирган ёки сохта ҳужжатлардан фойдаланган шахслар, ушбу офертани бузган ёки бошқа шахсларни безовта қилиш, ҳақорат қилиш, таҳдид қилиш ёки ноқулайлик яратиш ниятида ҳаракат қилган шахслар учун амал қилади. Шунингдек, Ўзбекистон Республикасининг амалдаги қонунларини бузган фуқароларга нисбатан ҳам ушбу чора-тадбирлар қўлланилади.

4.8. Ташкилотчи Акцияда фирибгарликнинг олдини олиш учун исталган вақтда қўшимча техник чекловлар киритиш ҳуқуқини ўзида сақлаб қолади. Ҳар қандай Иштирокчи томонидан виждонсиз хатти-ҳаракатларга уриниш аниқланса, унинг буйруғи бекор қилинади ва Иштирокчининг ўзи Акцияда кейинги иштирок этишдан тўхтатилади.

4.9. Ташкилотчи Ўзбекистон Республикасининг амалдаги қонунчилиги ва ушбу Оферта қоидаларини ҳисобга олган ҳолда, Ташкилотчининг мавжуд техник имкониятлари асосида Акцияда иштирок этиш ҳалоллигини мустақил равишда баҳолайди.

4.10. Ташкилотчи табиий офатлар, ёнғин, сув тошқини, ҳар қандай характердаги ҳарбий ҳаракатлар, блокадалар, пандемия билан боғлиқ карантин чоралари, Акция ҳудудида амалдаги қонунчиликдаги жиддий ўзгаришлар каби форс-мажор ҳолатлар юзага келганда жавобгар эмас, Ўзбекистон Республикасининг амалдаги қонунчилигида белгиланган тартибда Ташкилотчига боғлиқ бўлмаган ҳолатлар.

4.11. Ушбу офертада назарда тутилмаган муносабатлар Ўзбекистон Республикасининг амалдаги қонунчилигига мувофиқ тартибга солинади.

4.12. Томонларнинг жавобгарлик чоралари, шунингдек низоларни ҳал қилиш тартиби Ўзбекистон Республикасининг амалдаги қонунчилиги талабларига мувофиқ белгиланади.

4.13. Ушбу офертанинг амал қилиш муддати акция муддати тугагунга қадар ва у билан боғлиқ мажбуриятлар бажарилгунга қадар.

4.14. Ушбу оферта чекланмаган миқдордаги шахсларга мўлжалланган. Акцияда иштирок этиш ушбу Офертани қабул қилишни англатади.